PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

Nr. 17552/18.03.2024

 În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte formulează următorul:

**RAPORT DE SPECIALITATE**

**la proiectul de hotărâre** **privind aprobarea „Planului de atenuare și adaptare la schimbările climatice în municipiul Satu Mare”**

**finanţat prin Mecanismul Financiar al Spațiului Economic European SEE 2014-2021, Programul „Mediu, adaptare la schimbările climatice și ecosisteme”(RO-Mediu)**

Municipiul Satu Mare, în calitate de Promotor de proiect, împreună cu Ministerul Mediului, Apelor si Padurilor a semnat în data de 24 noiembrie 2022, contractul de finanțare nr. 25241/BT/24.11.2022 pentru implementarea proiectului: „Elaborarea planului de atenuare şi adaptare la schimbările climatice în municipiul Satu Mare”.

Partener pentru implementarea proiectului a fost Institutul Național de Cercetare Dezvoltare pentru Protecția Mediului București (INCDPM București).

Ministerul Mediului, Apelor și Pădurilor este Operator de Program pentru Programul „Mediu, adaptare la schimbările climatice și ecosisteme”(RO-Mediu), Schema de Granturi Mici „Elaborarea planurilor de atenuare și adaptare la schimbările climatice în municipalități”, și este finanțat prin Mecanismul Financiar al Spațiului Economic European SEE 2014-2021.

Obiectivul general al proiectului îl reprezintă îmbunătăţirea capacitatății de atenuare şi adaptare la schimbările climatice la nivelul municipiului Satu Mare.

Pentru îndeplinirea obiectivului general au fost derulate următoarele activități:

* Inventarul emisiilor de gaze cu efect de seră la nivelul municipiului Satu Mare;
* Analiza climatului și a semnalului schimbării climei în municipiul Satu Mare;
* Evaluarea riscurilor și vulnerabilităților la schimbările climatice;
* Elaborarea planului de măsuri de atenuare și adaptare la schimbările climatice pentru municipiul Satu Mare.

Rezultatele proiectului au condus la realizarea unui Plan de atenuare și adaptare la schimbări climatice pentru municipiul Satu Mare.

Ținând cont de cele prezentate mai sus, proiectul de hotărâre privind aprobarea “Planului de atenuare și adaptare la schimbări climatice pentru municipiul Satu Mare” se înaintează Consiliului Local al Municipiului Satu Mare cu propunere de aprobare.

Şef Serviciul Scriere, Implementare

Și monitorizare proiecte

Dr. Sveda Andrea